《赠魏合虚进士》
明代·黄应举

相闻相忆限相从，同听长安晚寺钟。陈榻久知迟孺子，李舟谁许并林宗。

望来彩翮青云远，弹罢朱弦碧水溶。蓬岛瀛洲看缥缈，可能携手最高峰。

作者简介：黄应举，字清霞。南海人。明神宗万历三十二年（一六〇五）进士。初授彰浦令。闽之钜卿若宰辅蒋德璟、黄道周，大参莫廷爚、少参张国经、太守颜公暄，皆出公门。奏最考选晋秋曹，奉差南旋，竟病不起，卒年三十六。清黄登《岭南五朝诗选》卷四有传。